**Albina** je grad i općina od 5,247 stanovnika na sjeveroistoku Surinama u Distriktu - Marowijne u kom je administrativni centar.

Geografske karakteristike
-------------------------

Albina se nalazi na granici sa Francuskom Gvajanom, na početku estuarija Rijeke Maroni (Marowijne) preko puta grada Saint-Laurent-du-Maroni, udaljena 144.29 km sjeveroistočno od Paramariba.

Historija
---------

Piroge na rijeci
Historija Albine počela je 1846. kad se August Kappler, bivši nizozemski podoficir naselio na lijevoj obali Rijeci Maroni, koja je je na tom mjestu bila široka 2,200 metara. To mjesto pored indijanskog sela A*brina* nazvao po svojoj vjerenici Albini. 
On se počeo baviti sječom i prodajom drva, koje je splavima otpremao do Atlantika, pa je uz njegovu kuću izrasla je mala kolonija drvosječa.

Drugo Francusko Carstvo osnovalo je 1857. s druge strane rijeke kažnjeničku koloniju iz koje je izrastao današnji Saint-Laurent-du-Maroni.
Surinamska kompanija za boksit izgradila je cestu do Moenga 1929. pa odtad Albina više nije bila toliko izolirana.

Za Velike ekonomske krize 1930-ih osnovan je Herminadorp, sa željem da se u njemu nasele nezaposleni iz Paramariba i bave poljoprivredom i ispiranjem zlata, ali je taj pokušaj propao.

Za Drugog svjetskog rata porasla je važnost Albine, jer se pretpostavljalo da bi Francuska Gvajana, kao dio kvislingške Višijevske Francuske mogla napasti rudnike boksita kod Moenga, zbog tog je u Albini instaliran stalni garnizon.
Kako od agresije nije bilo ništa veze sa Saint-Laurent-du-Maroni ostale su normalne.

Nakon rata Albina je oživila kad je 1945. regionalna administracija preseljena iz Moenga. Izgrađena je nova bolnica a u postojeću osnovnu podignuta je srednja škola.

Odtkad je 1960-ih izgrađena cesta od Moenga do Paramariba, povećao se broj posjetitelja pa su se počeli otvarati hotelčići, pansioni, dućani. 
Tako da je do 1986. Albina izrasla u naselje od nekih 2,000 stanovnika, sa vodovodom, strujom,telefonom, poštom, policijom i 
carinarnicom.

Građanski rat koji je počeo u julu 1986. bio katastrofalan za Surinam, a naročito za Albinu koja se našla u centru borbi. Brojne zgrade su spaljene, pa je većina stanovnika i administracija napustila Albinu. Bolnica je napuštena, škole zatvorene, nestalo je vode i struje, a cesta do Albine je postala gotovo neprohodna.

Danas se Albina oporavlja od te devastacije i nastoji profilirati kao turistička destinacija

Pobratimski grad
----------------

* Belgija Koksijde, Belgija

Izvori
------

1. 1 2 3 4 5  „*Albina in Marowijne*" (engleski). City population. Pristupljeno 14.11.2022.
2. ↑  „*Distance between Paramaribo and Albina*" (engleski). Distance Calculator. Pristupljeno 14.11.2022.
3. 1 2 3 4 5 6  „*Albina*" (nizozemski). Anda Suriname. Pristupljeno 14.11.2022.
4. ↑  „Stedenband Koksijde-Marowijne (Suriname)" (nizozemski). Gemeente Koksijde. Pristupljeno 14.11.2022.

Vanjske veze
------------

***Albina, Surinam*** na Wikimedijinoj ostavi

* *Albina* (stranice o gradu) ()

| * p
* r
* u
Gradovi u Surinamu |
| --- |
| 
Paramaribo |
Lelydorp |
Nieuw Nickerie |
Meerzorg |
Moengo |
Nieuw Amsterdam |
Mariënburg |
Wageningen |
Albina |
Groningen |
Brownsweg |
Brokopondo |
Onverwacht |
Totness
 |  |